البحر الميت هو بحيره سطحها بيعتبر اعمق نقطة فى العالم على اليابسة لانه على عمق 417م تحت سطح البحر و ده حسب قياسات سنة 2003. وهو موجود بين الأردن، الضفة الغربية و فلسطين. وله طول التاريخ تلميحات فى كل الحضارات اللى اتوجدت حواليه، وكلها وصفته بصورة او اكتر بصفات زى شدة ملوحته او عشان مافيش كائنات حيه من الكائنات المائيه فيه ماعدا بعض انواع البكتريا و الطحالب. مصدر المياة الاساسى جاى من نهر الأردن اللى بيصب فيه من ناحية الشمال و من الشرق بتيجى كميات كبيره من الميه مصدرها وادى زرقاء ماعين و من نهر الموجب و من الغرب من عين جدى. اتسمت البحيره باسم «البحر الميت» لانها مالحة جدا، لدرجة ان درجة ملوحتها عشر امثال المحيطات ، و بتتغير النسبة دب حسب العمق. و ما فيش اى كائنات حية فيه بالرغم من انه كان فيه انواع البكتيريا والفطريات الدقيقة. و البحر الميت موجود فى منخفض عميق جدا و اللى بيشكل جزء من الشق السوري الافريقي، و حسب نظرية عالم الجيولوجيا البروفيسور ليو بيكارد البحر الميت كان فى الماضي جزء من بحيرة واسعة ميتها حلوة كانت ممتدة على منطقة غور الأردن ومرج بن عامر و صبت فى البحر الابيض المتوسط.